

**"Қазақстан Республикасы Президентiнiң 2004 жылғы 11 қазандағы N 1459 Жарлығына өзгерiстер мен толықтыру енгiзу туралы" Қазақстан Республикасының Президентi Жарлығының жобасы туралы**

Қазақстан Республикасы Үкіметінің 2006 жылғы 20 сәуірдегі N 297 Қаулысы

      Қазақстан Республикасының Үкiметi  **ҚАУЛЫ ЕТЕДI:**

      "Қазақстан Республикасы Президентiнiң 2004 жылғы 11 қазандағы N 1459 Жарлығына өзгерiстер мен толықтыру енгiзу туралы" Қазақстан Республикасының Президентi Жарлығының жобасы Қазақстан Республикасы Президентінің қарауына енгiзiлсiн.

       *Қазақстан Республикасының*

*Премьер-Министрi*

 **ҚАЗАҚСТАН РЕСПУБЛИКАСЫ ПРЕЗИДЕНТIНIҢ ЖАРЛЫҒЫ Қазақстан Республикасы Президентiнiң**
**2004 жылғы 11 қазандағы N 1459 Жарлығына**
**өзгерiстер мен толықтыру енгізу туралы**

      Бiлiм беру ұйымдарында оқу-тәрбие процесiн жетiлдiру, сондай-ақ бiлiм алушылардың жетістіктерiн "РISA" халықаралық салыстырмалы зерттеулерге неғұрлым сапалы дайындау мақсатында  **ҚАУЛЫ ЕТЕМIН:**

      1. "Қазақстан Республикасында бiлiм берудi дамытудың 2005 - 2010 жылдарға арналған мемлекеттiк бағдарламасы туралы" Қазақстан Республикасы Президентiнің 2004 жылғы 11 қазандағы N 1459  Жарлығына (Қазақстан Республикасының ПҮАЖ-ы, 2004 ж., N 39, 516-құжат) мынадай өзгерiстер мен толықтыру енгiзілсiн:

      жоғарыда аталған Жарлықпен бекiтiлген Қазақстан Республикасында бiлім берудi дамытудың 2005 - 2010 жылдарға арналған мемлекеттiк бағдарламасында:

      "Бағдарламаны iске асырудан күтілетiн нәтижелер және оның индикаторлары" деген 7-бөлiмде:

      "Бiрiншi кезең (2005 - 2007 жылдар)" деген кiшi бөлiмде:

      жиырма алтыншы абзац мынадай редакцияда жазылсын:

      "2010 жылға дейiн 6238 бiлiм беру ұйымы лингафон және мультимедиа кабинеттерiмен қамтамасыз етілетiн болады, бұл оқушылардың тiлдiк дайындығын жақсартуға ықпал ететiн болады.";

      қырық үшiншi абзацтағы соңғы сөйлем мынадай редакцияда жазылсын:

      "Жоғары және жоғары оқу орнынан кейiнгi кәсіптiк бiлiм беру бағдарламалары бойынша оқыту үшiн жыл сайын Қазақстанның 3 мың азаматы үздiк шетелдiк жоғары оқу орындарына жiберілетiн болады.";

      жетпiсiншi абзац алынып тасталсын;

      "Екiншi кезең (2008-2010 жылдар)" деген кiшi бөлiмде:

      он жетiншi абзац "Қазақстан" деген сөзден кейiн "РISA," деген аббревиатурамен толықтырылсын.

      2. Осы Жарлық қол қойылған күнiнен бастап қолданысқа енгiзіледi.

       *Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК